Paġna Din in-notifika tikkonċerna l-impriżi li ġejjin: Hexcel Corporation ("Hexcel", l-Istati Uniti tal-Amerka), Woodward, Inc. ("Woodward", l-Istati Uniti tal-Amerka). Hexcel tidħol f'amalgamazzjoni sħiħa fis-sens tal-Artikolu 3(1a) tar-Regolament dwar l-Għaqdiet ma' Woodward. Il-konċentrazzjoni hija mwettqa permezz ta' xiri ta' ishma. Hexcel: l-iżvilupp, il-manifattura u l-provvista ta' materjali strutturali ħfief u ta' prestazzjoni għolja, inklużi fibres tal-karbonju, rinforzi ta' speċjalità, "prepregs", u materjali oħra matrix rinforzati bil-fibre, adeżivi u strutturi kompożiti, għall-użu fl-ajruspazju kummerċjali, l-ispazju u d-difiża, u f'setturi oħra industrijali, Woodward: id-disinn, il-manifattura, il-provvista u l-manutenzjoni ta' soluzzjonijiet ta' kontroll għas-settur ajruspazjali u għal setturi oħra industrijali. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: M.9753 — Hexcel/Woodward Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Fil-punt IV(1)(a) u (b) tal-Kapitlu 1, jiżdied il-kliem "abbażi tal-kodiċi ġeografiku uffiċjali għas-sena 2019" wara "Tarn". Iż-żona ġeografika ġiet elenkata skont il-verżjoni fis-seħħ tal-kodiċi ġeografiku uffiċjali, ippubblikat kull sena mill-INSEE. Il-perimetru taż-żona ġeografika baqa' strettament l-istess. Id-Dokument Uniku mhuwiex affettwat minn din il-bidla. Fil-punt IV(1)(b) tal-Kapitlu 1, jiżdied il-komun "Bellegarde-Marsal" u jitħassru l-komuni "Bellegarde" u "Marsal". Din il-bidla tikkorrispondi għall-fużjoni taż-żewġ komuni. Iż-żona ġeografika ma ġietx emendata. Għalhekk il-punt 6 tad-Dokument Uniku huwa emendat skont dan. Fil-punt IV(2) tal-Kapitlu 1, il-kliem "u 18-19 ta' Ġunju 2019" jiżdied wara "6 ta' Novembru 2014". Din l-emenda għandha l-għan li żżid id-dati ta' approvazzjoni mill-awtorità nazzjonali kompetenti ta' emenda taż-żona tal-irqajja' tar-raba' demarkata fi ħdan iż-żona ġeografika ta' produzzjoni. Id-demarkazzjoni tal-irqajja' tar-raba' tikkonsisti fl-identifikazzjoni ta' dawk l-irqajja' tar-raba' fi ħdan iż-żona ġeografika tal-produzzjoni li huma tajbin għall-produzzjoni tad-Denominazzjoni ta' Oriġini Protetta kkonċernata. Id-Dokument Uniku mhuwiex affettwat minn din il-bidla. Il-punt IX(5)(b) tal-Kapitlu 1 dwar id-data tal-kummerċjalizzazzjoni tal-inbejjed bejn id-depożitanti awtorizzati huwa mħassar. Id-Dokument Uniku mhuwiex affettwat minn din il-bidla. Il-punt XI(4) tal-Kapitlu 1 huwa mħassar. Din il-bidla tikkorrispondi għat-tneħħija ta' miżura tranżitorja li skadiet. Id-Dokument Uniku mhuwiex affettwat minn din il-bidla. Fil-Kapitlu 3(II) il-komun "Montreuil sous-bois" ġiet sostitwita bil-komun "Montreuil". Din l-emenda għandha l-għan li tqis il-bidla fl-isem tal-komun. Id-Dokument Uniku mhuwiex affettwat minn din il-bidla. DOP — Denominazzjoni ta' Oriġini Protetta Inbid frizzanti ta' kwalità Inbid frizzanti aromatiku ta' kwalità L-inbejjed bojod mhux frizzanti għandhom qawwa alkoħolika proprja minima ta' 10,5 %. Fihom (lottijiet kummerċjalizzati bl-ingrossa jew ippakkjati) kontenut ta' zokkor fermentabbli ≤ 4 g/L. Wara l-arrikkiment, dawn l-inbejjed ma għandhomx jaqbżu qawwa alkoħolika totali ta' 13 % tal-volum. Dawn l-inbejjed huma kkaratterizzati minn aromi tal-frott u tal-fjuri u aċidità moderata. Huma eliġibbli għat-tikketta "primeur", għalhekk jiġu magħmula nbid biex jiġi kkunsmat malajr fix-xhur ta' wara l-iżvilupp tagħhom. L-inbejjed bojod mhux frizzanti li jgawdu l-indikazzjoni "doux" għandhom qawwa alkoħolika proprja minima ta' 12,5 %. Għandhom kontenut ta' zokkor fermentabbli ta' ≥ 45 g/L (lottijiet kummerċjalizzati bl-ingrossa jew ippakkjati). Wara l-arrikkiment, dawn l-inbejjed ma għandhomx jaqbżu qawwa alkoħolika massima totali ta' 15 % tal-volum. Dawn l-inbejjed spiss jiżviluppaw aromi ta' tuffieħ misjur, lanġas u frott eżotiku, u jistgħu jinżammu sa 5 snin. L-inbejjed bojod mhux frizzanti li jgawdu l-indikazzjoni "vendanges tardives" għandhom qawwa alkoħolika proprja minima ta' 17 % tal-volum. Fihom (lottijiet ippakkjati) kontenut ta' zokkor fermentabbli ta' ≥ 100 g/L. Dawn l-inbejjed jiżviluppaw aromi ta' frott imnixxef jew frott fil-konfettura, jew aromi ta' għasel. Il-bilanċ bejn l-aċidità, l-alkoħol u l-fluwidità jagħmilha possibbli li l-inbejjed isiru aktar kumplessi matul is-snin. L-inbejjed għandhom qawwa alkoħolika proprja minima ta' 11 % tal-volum. L-inbejjed li jgwadu l-indikazzjoni "primeur" għandhom qawwa alkoħolika proprja minima ta' 10,5 % tal-volum. L-inbejjed b'qawwa alkoħolika proprja minima ta' ≤ 14 % fihom (lottijiet kummerċjalizzati bl-ingrossa jew ippakkjati) kontenut ta' zokkor fermentabbli ta' ≤ 2,5 g/L. L-inbejjed b'qawwa alkoħolika proprja minima ta' > 14 % fihom (lottijiet kummerċjalizzati bl-ingrossa jew ippakkjati) kontenut ta' zokkor fermentabbli ta' ≤ 4 g/L. L-inbejjed li jgawdu l-indikazzjoni "primeur" għandhom (lottijiet ippakkjati) kontenut ta' zokkor fermentabbli ta' ≤ 2 g/L. Għal-lottijiet ta' nbejjed lesti għall-kummerċjalizzazzjoni bl-ingrossa jew ippakkjati, il-kontenut ta' aċidu maliku huwa ta' ≤ 0,4 g/L. Għal-lottijiet ta' nbejjed ikkummerċjalizzati bl-ingrossa li jistgħu jgawdu l-indikazzjoni "primeur", il-kontenut ta' aċidu volatili huwa ta' ≤ 10,2 meq/L. Wara l-arrikkiment l-inbejjed ma għandhomx jaqbżu qawwa alkoħolika totali ta' 13,5 % tal-volum. Wara l-arrikkiment, l-inbejjed li jgawdu l-indikazzjoni "primeur" ma għandhomx jaqbżu qawwa alkoħolika totali ta' 13 % tal-volum. L-inbejjed ħafna drabi huma kkaratterizzati minn aromi ta' frott aħmar u pikkanti fil-ħalq. It-tannini huma preżenti u jipprovdu struttura u togħma matura lill-proċess tal-maturazzjoni. Huma pjaċevoli biex jinxtorbu qabel jimmaturaw u għandhom ukoll kapaċità tajba għall-maturazzjoni. L-inbejjed li jgawdu l-indikazzjoni "primeur" huma nbejjed ibbilanċjati, ikkaratterizzati minn aromi ta' frott, li jikkombinaw id-delikatezza u l-finezza aromatika, u huma prodotti esklussivament minn Gamay N. L-inbejjed rożè mhux frizzanti għandhom qawwa alkoħolika proprja minima ta' 11 % tal-volum. Fihom (lottijiet kummerċjalizzati bl-ingrossa jew ippakkjati) kontenut ta' zokkor fermentabbli ≤ 4 g/L. Wara l-arrikkiment l-inbejjed ma għandhomx jaqbżu qawwa alkoħolika minima ta' 13,5 % tal-volum. L-inbejjed rożè joffru kulur aħmar ċirasa xi ftit jew wisq sostnut. Jiżvelaw aromi tal-frott u freskezza pjaċevoli. L-inbejjed frizzanti għandhom qawwa alkoħolika proprja minima ta' 9 % tal-volum. L-inbejjed frizzanti żviluppati mit-tieni fermentazzjoni fil-flixkun għandhom (wara li r-ragħwa tkun ifformat u, fejn xieraq, ikun żdied il-likur ta' spedizzjoni) kontenut ta' zokkor fermentabbli ta' < 50 g/L. Fil-każ tal-arrikkiment tal-most, l-inbejjed ma għandhomx jaqbżu l-qawwa alkoħolika totali ta' 13 % tal-volum. L-inbejjed frizzanti żviluppati mit-tieni fermentazzjoni fil-flixkun huma bbażati fuq struttura ta' aċidu dominanti li tagħti lill-inbejjed il-freskezza u l-finezza kollha tagħhom. Din l-aċidità hija akkumpanjata minn ħjiel ta' frott. L-inbejjed frizzanti li jgawdu l-indikazzjoni "méthode ancestrale" huma nbejjed frizzanti aromatiċi ta' kwalità. L-inbejjed frizzanti li jgawdu l-indikazzjoni "méthode ancestrale" għandhom bżieżaq fini u ragħwa abbondanti. Huma rikki fl-aromi li jistgħu jfakkru fit-tuffieħ, karatteristika tal-varjetà Mauzac B. L-inbejjed frizzanti li jgawdu l-indikazzjoni "doux" għandhom qawwa alkoħolika proprja minima ta' 11 % tal-volum. Wara li tiġi ffurmata r-rawgħa, għandhom kontenut ta' zokkor fermentabbli ta' ≥ 50 g/L u kontenut ta' diossidu tal-kubrit ħieles ta' mhux aktar minn 25 mg/L. Fil-każ tal-arrikkiment tal-most, l-inbejjed ma għandhomx jaqbżu l-qawwa alkoħolika totali ta' 14 % tal-volum. Il-karatteristiċi analitiċi li ma ngħatawx isegwu l-leġiżlazzjoni Komunitarja. Prattika tal-kultivazzjoni Id-dwieli għandhom densità minima ta' 4 000 dielja f'kull ettaru, bi spazju ta' mhux aktar minn 2,5 metri bejn ir-ringieli. L-ispazju bejn il-pjanti fl-istess ringiela huwa 0,8 metri jew aktar. Għad-dwieli f'forma ta' sġajriet, l-ispazju bejn ir-ringieli għandu jkun tkun ta' massimu ta' 2,2 metri. Għad-dwieli mħawla fuq terrazzi, l-erja għal kull pjanta hija inqas minn jew ugwali għal 2,5 metri kwadri. Prattika tal-kultivazzjoni Id-dwieli jinżabru: jew f'daqs qasir (f'forma ta' sġajriet, jew bil-metodu Cordon de Royat), jew f'daqs ta' Guyot sempliċi, b'massimu ta' 12-il blanzun għal kull pjanta; jew f'daqs ta' Guyot doppju (li jissejjaħ "tirette"), b'massimu ta' 10 blanzuni għal kull pjanta. Tkun xi tkun it-teknika taż-żabra, in-numru ta' fergħat li jagħmlu l-frott tas-sena għal kull pjanta, wara l-fjur (l-istadju fenoloġiku 23 ta' Lorenz), hu inqas minn jew ugwali għal 10. Prattika tal-kultivazzjoni It-tisqija tista' tiġi awtorizzata. Prattika tal-kultivazzjoni L-inbejjed ħomor li jista' jkollhom l-indikazzjoni "primeur" u l-inbejjed frizzanti li jista' jkollhom l-indikazzjoni "méthode ancestrale" huma magħmula minn għeneb maqtugħ bl-idejn. L-inbejjed li jista' jkollhom l-indikazzjoni "vendanges tardives" huma magħmula minn għeneb maqtugħ bl-idejn minn selezzjonijiet suċċessivi. Prattika tal-kultivazzjoni Il-kontenituri tal-ħsad għall-produzzjoni tal-inbejjed ħomor li jista' jkollhom l-indikazzjoni "primeur", u tal-nbejjed frizzanti li jista' jkollhom l-indikazzjoni "méthode ancestrale", fihom dwieli ta' għoli ta' mhux aktar minn 0,60 metri matul it-trasport ta' dak il-ħsad mill-vinja għall-bini tal-produzzjoni tal-inbid. Restrizzjoni għall-produzzjoni L-użu tal-faħam għal skopijiet enoloġiċi għall-produzzjoni tal-inbejjed rożè huwa pprojbit, kemm jekk waħdu kif ukoll jekk imħallat fi preparazzjonijiet. Prattika enoloġika speċifika It-tekniki ta' arrikkiment imnaqqas huma awtorizzati għall-inbejjed ħomor, u r-rata massima ta' konċentrazzjoni parzjali meta mqabbla mal-volumi użati hija stabbilita għal 10 %. Wara l-arrikkiment, l-inbejjed ma għandhomx jaqbżu l-qawwa alkoħolika totali, skont il-volum, ta': 13 % għall-inbejjed bojod mhux frizzanti 13 % għall-inbejjed frizzanti (f'każ ta' arrikkiment tal-most) 13 % għall-inbejjed ħomor li jista' jkollhom l-indikazzjoni "primeur" 13,5 % għall-inbejjed ħomor u rożè 14 % għall-inbejjed frizzanti li jista' jkollhom l-indikazzjoni "doux" (f'każ ta' arrikkiment tal-most) 15 % għall-inbejjed bojod mhux frizzanti li jista' jkollhom l-indikazzjoni "doux". Inbejjed bojod mhux frizzanti u inbejjed frizzanti 72 ettolitru għal kull ettaru L-inbejjed bojod mhux frizzanti bl-indikazzjoni "doux" u inbejjed frizzanti bl-indikazzjoni "doux" 54 ettolitru għal kull ettaru Inbejjed bojod mhux frizzanti li jgawdu l-indikazzjoni "vendanges tardives" (maqtugħ tard) 25 ettolitru għal kull ettaru Inbejjed ħomor u rożè mhux frizzanti 66 ettolitru għal kull ettaru Il-qtugħ tal-għeneb, il-produzzjoni u l-iżvilupp tal-inbid abjad mhux frizzanti; il-qtugħ tal-għeneb, il-produzzjoni, l-iżvilupp, il-maturazzjoni u l-ippakkjar tal-inbejjed frizzanti u l-inbejjed bojod mhux frizzanti li jista' jkollhom l-indikazzjoni "vendanges tardives", huma assigurati li jsiru fit-territorju tal-muniċipalitajiet li ġejjin fid-département ta' Tarn: Alos, Amarens, Andillac, Aussac, Bernac, Bournazel, Brens, Broze, Busque, Les Cabannes, Cadalen, Cahuzac-sur-Vère, Campagnac, Carlus, Castanet, Castelnau-de-Lévis, Castelnau-de-Montmiral, Cestayrols, Combefa, Cordes-sur-Ciel, Coufouleux, Donnazac, Fayssac, Fénols, Florentin, Frausseilles, Gaillac, Giroussens, Itzac, Labastide-de-Lévis, Labessière-Candeil, Lagrave, Larroque, Lasgraisses, Lisle-sur-Tarn, Livers-Cazelles, Loubers, Loupiac, Milhavet, Montans, Montels, Mouzieys-Panens, Noailles, Parisot, Peyrole, Puycelci, Rabastens, Rivières, Rouffiac, Saint-Beauzile, Saint-Marcel-Campes, Saint-Sulpice, Sainte-Cécile-du-Cayrou, Sainte-Croix, Salvagnac, Senouillac, Souel, Técou, Tonnac, Le Verdier, Vieux, Villeneuve-sur-Vère, Vindrac-Alayrac, Virac. Il-klima oċeanika tipprovdi kuntest favorevoli għat-tkabbir tad-dwieli fir-rebbiegħa, u twassal għal xitwa moderata li tillimita r-riskji ta' ġlata qalila. L-influwenza Mediterranja fil-forma ta' sħana xotta fis-sajf u l-ħarifa tiffavorixxi maturazzjoni regolari u ottimali tal-għeneb, bi stress moderat tal-ilma fis-sajf. Ir-riħ ta' Autan, sħun u xott, normalment ta' intensità għolja, għandu rwol importanti matul iċ-ċiklu tat-tkabbir tad-dwieli, b'mod partikolari billi jħaffef il-ftuħ, il-fjur u l-maturazzjoni. Fil-bidu tal-ħarifa, dan jista' jonfoħ ħafna, bl-influwenza sħuna u xotta tiegħu tiffavorixxi mbagħad il-maturazzjoni tal-għeneb, u tillimita l-iżvilupp ta' mard. Minn nofs Settembru, l-alternanza ta' ljieli friski u ta' spiss umdi u ġranet sħan għandha twassal għall-installazzjoni tal-Botrytis cinerea u tat-"taħsir nobbli" fuq irqajja' li għadhom ma nħasdux. Fil-bidu tal-ħarifa, ir-riħ ta' Autan jista' jonfoħ ħafna. L-għenbiet li jkunu għadhom ma nqatgħux jesperjenzaw konċentrazzjoni rapida ta' zokkor u aċidi. Dan l-għeneb, li sar iżżejjed u li fuq id-dwieli għandu konċentrazzjoni permezz ta' tqaddid naturali mir-riħ ta' Autan jew permezz tal-azzjoni ta' "taħsir nobbli", jinqata' bl-idejn b'selezzjonijiet suċċessivi, fi stadju tard meta mqabbel mal-ħsad għall-inbejjed bojod ħelwin. Huma fl-oriġini tal-produzzjoni tal-inbejjed li jgawdu l-indikazzjoni "vendanges tardives". Il-wasla fit-tard tal-ewwel temp kiesaħ tippermetti proċess tajjeb ta' linjifikazzjoni tal-injam. Billi tirrifletti l-użi u l-għarfien tal-ambjent, iż-żona tal-irqajja' tar-raba' demarkata adattata għal kull unità ġeografika tiffavorixxi ħamrija li minnha jgħaddi l-ilma sew u li tisħon faċilment, minbarra sitwazzjonijiet ta' kesħa u ta' ġlata u l-aktar art fertili. Il-varjetajiet Mauzac B u Mauzac rose B, li joriġinaw f'Gaillac, f'dawn is-sitwazzjonijiet jesprimu l-kapaċitajiet tagħhom li jipproduċu nbejjed mhux frizzanti bojod u xotti. Dawn jagħtu nbejjed teneri b'aċidità baxxa, u aromi pjaċevoli tat-tuffieħ. Fuq l-għoljiet esposti sew, meta jkun sar iżżejjed l-għeneb, jista' jkollu rikkezza kbira ta' zokkor. Il-varjetà tal-għeneb Len de l'el B ukoll ġejja minn Gaillac; il-preżenza tiegħu ma tidhirx f'vinji oħra. Din tagħti l-finezza u r-riħa karatteristika lill-inbejjed bojod, u tikkostitwixxi l-varjetà ewlenija tal-għeneb sabiex jiġi prodott ħsad tard. Fil-fatt, l-għeneb tagħha jista' jkollu konċentrazzjoni sinifikanti minħabba t-tqaddid naturali taħt l-azzjoni tar-riħ ta' Autan jew bl-azzjoni ta' taħsir nobbli; dan ikun il-każ għar-reġjuni naturali kollha li jiffurmaw iż-żona ġeografika tad-denominazzjoni. Il-varjetajiet tal-għeneb maħsuba għall-produzzjoni ta' nbejjed bojod huma supplimentati mill-varjetà Ondenc B, varjetà li qabel kienet tintuża ħafna fil-Lbiċ ta' Franza iżda li baqgħet tippersisti biss fil-vinja tal-"Gaillac", għat-togħma pjaċevoli tagħha u l-kapaċità li tikkonċentra fuq id-dwieli. Il-varjetajiet tal-għeneb maħsuba għall-produzzjoni ta' nbejjed ħomor u rożè jiffavorixxu wkoll il-varjetajiet ta' għeneb oriġinali u lokali jew reġjonali, bħall-varjetà Duras N, li x'aktarx toriġina fil-Gaillac u tinsab kważi esklussivament f'din il-vinja, bħall-varjetà Fer N, li toriġina fil-Lbiċ ta' Franza, jew il-varjetà Prunelard N, varjetà ta' Gaillac imsemmija minn Dr Guyot fl-1868, li l-kultivazzjoni tagħha ġiet abbandunata matul is-seklu 20, u li ġiet riabilitata fl-aħħar tas-snin disgħin. Ir-rikkezza tal-vinja ta' "Gaillac" tinsab fil-pożizzjoni tagħha bħala żona fejn jingħaqdu l-impatti klimatiċi u d-diversità tas-sitwazzjonijiet ġeopedoloġiċi. Bħala art ta' tranżitu, iż-żona ġeografika saret art fejn jinġabru varjetajiet ta' għeneb oriġinali u essenzjalment indiġeni, li ġew magħżula u ppreżervati matul il-ġenerazzjonijiet, u li għandhom niċċa ekoloġika ta' predilezzjoni f'dan l-ambjent naturali. Il-produtturi akkwistaw ħakma tajba ta' din il-varjetà tal-għeneb billi adattaw l-għarfien tagħhom, b'mod partikolari permezz ta' metodi ta' żbir u ta' rbit li jippermettu li l-għenieqed ikunu mqassma b'mod tajjeb u b'hekk ikunu jistgħu jippreżervaw il-kultivazzjoni tad-dwieli. L-għarfien tagħhom huwa espress ukoll fil-ħakma ta' tekniki li jippermettulhom jisiltu l-aħjar għeneb, billi jadattaw it-tekniki tal-produzzjoni tal-inbid tagħhom jew billi jagħmluhom permanenti. Ġie impost perjodu li matulu l-inbejjed ħomor jiġu mmaturati, wara l-fermentazzjoni, sabiex jinkiseb inbid b'aromi aktar kumplessi, iżda fuq kollox, sabiex it-tannini jirtabu u jirfinaw, b'mod partikolari b'varjetajiet oriġinali iżda rustiċi. Sabiex jintlaħqu dawn l-għanijiet, fl-Ispeċifikazzjoni tal-Prodott ġie speċifikat perjodu minimu ta' maturazzjoni sal-1 ta' Frar tas-sena ta' wara s-sena tal-ħsad. L-inbejjed li jgawdu l-indikazzjoni "vendanges tardives" huma soġġetti għal maturazzjoni mill-inqas sal-15 ta' Mejju tat-tieni sena wara dik tal-ħsad, li minnha mill-inqas xahrejn għandhom ikunu fi fliexken. Dan il-perjodu twil ta' maturazzjoni jippromwovi l-bilanċ tal-inbejjed u jiżviluppa l-kumplessità aromatika tagħhom. Sabiex jiġu ppreżervati dawn il-karatteristiċi u l-ispeċifiċità tal-prodott, u b'hekk ir-reputazzjoni tiegħu, l-ippakkjar ta' dawn l-inbejjed isir fiż-żona ġeografika. L-inbejjed li jgawdu l-indikazzjoni "vendanges tardives" huma soġġetti għal kontrolli sistematiċi fuq il-lottijiet kollha fi tmiem il-perjodu tal-maturazzjoni fiż-żona ġeografika. Tul il-ġenerazzjonijiet, il-produtturi żviluppaw għarfien għall-iżvilupp tal-inbejjed frizzanti skont it-tekniki varji tal-produzzjoni tal-inbid. It-teknika deskritta bħala "méthode ancestrale" hija bbażata fuq il-ħakma tal-proċess tal-fermentazzjoni tal-inbejjed fil-flixkun fil-kantini. Dawn l-inbejjed huma żviluppati esklussivament minn Mauzac B u Mauzac rose Rs, varjetajiet ta' għeneb magħrufa għall-kapaċità tagħhom li jiffurmaw ħafna ragħwa u għall-finezza tal-bżieżaq miksuba. Fuq l-għoljiet esposti sew, it-tisjir żejjed ta' dawn il-varjetajiet jippermetti l-iżvilupp tal-inbejjed bojod frizzanti u ħelwin. Wara li kisbu ħakma ta' din l-ewwel teknika, il-produtturi żviluppaw il-metodu bit-tieni fermentazzjoni fil-flixkun b'evoluzzjoni lejn prodotti aktar ħarxa u b'kunsiderazzjoni xierqa għall-oriġinalità territorjali fil-kompożizzjoni tal-cuvées tagħhom. Fl-aħħar nett, il-maturazzjoni twila "sur lattes" tikkontribwixxi għal formazzjoni tajba ta' ragħwa u għall-iżvilupp tal-kumplessità tal-aromi tal-frott. L-inbejjed minn din il-vinja, li għandha aktar minn 2 000 sena, kienu esportati permezz tat-Tarn u l-Garonne, kif muri minn traċċi ta' anfori mill-komun ta' Montans, u nstabu min-Nofsinhar ta' Spanja sat-Tramuntana tal-Iskozja. Meta l-Benedittini waqqfu l-Abbazija ta' Saint-Michel, għażlu l-iktar sitwazzjonijiet favorevoli għall-produzzjoni tal-inbid, użaw għarfien notevoli fl-organizzazzjoni ta' netwerk kummerċjali fit-Tarn, u ħaffru netwerk importanti ta' kantini. L-inbid jinżel mit-Tarn, imbagħad il-Garonne, lejn il-port ta' Bordeaux, u jgħaddi biex jirbaħ lil Franza u t-Tramuntana tal-Ewropa. Fl-1253, intbagħtu 20 bettija tal-inbid tal-"Gaillac" lil Richard III tal-Ingilterra. Il-fama tal-inbejjed tal-Gaillac bdiet tikber. B'hekk, bejn l-1306 u l-1307, snin li għalihom ġew ippreżervati l-kontijiet, in-nies ta' Gaillac fornew 40 % tal-inbejjed li għaddew minn ġol-baċin tal-Garonne għal Bordeaux biex jiġu esportati. Mis-sena 1980 'l hawn, filwaqt li l-erja totali tal-vinja ta' Tarn naqset, il-proporzjon ta' volumi prodotti bid-Denominazzjoni ta' Oriġini Protetta "Gaillac" żdied. Il-maġġoranza tal-produzzjoni hija kummerċjalizzata fi fliexken. Bis-saħħa tad-dinamiżmu u l-għarfien tagħhom, il-produtturi tal-inbid ta' Gaillac żammew il-fama u r-reputazzjoni tal-inbejjed ta' dan ir-reġjun tal-inbid. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-inbejjed bid-Denominazzjoni ta' Oriġini Protetta jistgħu jispeċifikaw fuq it-tikketti tagħhom l-unità ġeografika usa' ta' "Sud-Ouest". Din l-unità ġeografika usa' tista' tidher ukoll fuq kwalunkwe fuljett jew reċipjent. Id-daqs tal-ittri għall-unità ġeografika usa' ma għandux ikun akbar, fl-għoli jew fil-wisa', mid-daqs tal-ittri li jiffurmaw l-isem tad-Denominazzjoni ta' Oriġini Protetta. Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-isem tad-Denominazzjoni ta' Oriġini Protetta jista' jkun ikkompletat bir-referenza "méthode ancestrale" għall-inbejjed li jissodisfaw il-kundizzjonijiet stabbiliti għal din ir-referenza fl-Ispeċifikazzjoni tal-Prodott. L-isem tad-Denominazzjoni ta' Oriġini Protetta jista' jkun ikkompletat bir-referenza "primeur" għall-inbejjed li jissodisfaw il-kundizzjonijiet stabbiliti għal din ir-referenza fl-Ispeċifikazzjoni tal-Prodott. L-isem tad-Denominazzjoni tal-Oriġini Protetta huwa kkompletat bir-referenza "doux" għall-inbejjed li jissodisfaw il-kundizzjonijiet stabbiliti għal din ir-referenza fl-Ispeċifikazzjoni tal-Prodott. L-isem tad-Denominazzjoni ta' Oriġini Protetta jista' jkun ikkompletat bir-referenza "vendanges tardives" għall-inbejjed li jissodisfaw il-kundizzjonijiet stabbiliti għal din ir-referenza fl-Ispeċifikazzjoni tal-Prodott. L-inbejjed li jibbenefikaw mit-terminu "primeur" u l-inbejjed li jibbenefikaw mit-terminu "vendanges tardives" huma obbligati li jkollhom l-indikazzjoni tas-sena. Qafas ġuridiku: Leġiżlazzjoni nazzjonali Tip ta' rekwiżit addizzjonali: L-ippakkjar fiż-żona ġeografika demarkata Deskrizzjoni tar-rekwiżit: L-operazzjonijiet kollha tal-produzzjoni, mill-ħsad tal-għeneb għat-tneħħija jew ir-rimi tad-depożitu, isiru fiż-żona ġeografika. L-inbejjed frizzanti jiġu żviluppati bit-tieni fermentazzjoni fil-flixkun, u ż-żmien kemm idum tajjeb fil-flixkun fuq il-karfa ma jistax ikun inqas minn 9 xhur. L-inbejjed frizzanti li jgawdu l-indikazzjoni "méthode ancestrale" għandhom jiġu żviluppati permezz ta' fermentazzjoni unika. Din il-fermentazzjoni tibda fil-bettija. Ir-ragħwa ssir biss fi fliexken mill-most parzjalment iffermentat. Iż-żmien kemm idum tajjeb fil-flixkun fuq il-karfa ma jistax ikun inqas minn xahrejn. L-inbejjed huma ppakkjati fiż-żona ġeografika fid-dawl tal-proċess tal-iżvilupp permezz ta' formazzjoni ta' ragħwa magħmula fi fliexken. L-inbejjed prodotti permezz tat-tieni fermentazzjoni fil-flixkun għandhom jitqiegħdu fis-suq għall-konsumatur fi tmiem il-perjodu minimu ta' 9 xhur ta' ħażna fi fliexken fuq il-karfa wara l-ġbid, u mhux qabel l-1 ta' Settembru tas-sena wara dik tal-ħsad. L-inbejjed li jgawdu l-indikazzjoni "méthode ancestrale" jitqiegħdu fis-suq għall-konsumatur fi tmiem il-perjodu ta' xahrejn ta' ħażna fi fliexken fuq il-karfa. Qafas ġuridiku: Leġiżlazzjoni nazzjonali Tip ta' rekwiżit addizzjonali: L-ippakkjar fiż-żona ġeografika demarkata Deskrizzjoni tar-rekwiżit: L-inbejjed li jgawdu l-indikazzjoni "vendanges tardives" huma soġġetti għal maturazzjoni mill-inqas sal-15 ta' Mejju tat-tieni sena wara dik tal-qtugħ, li minnha mill-inqas xahrejn għandhom ikunu fi fliexken. Dan il-perjodu twil ta' maturazzjoni jippromwovi l-bilanċ tal-inbejjed u jiżviluppa l-kumplessità aromatika tagħhom. Jiġu ppakkjati fiż-żona ġeografika demarkata u jsirulhom kontrolli sistematiċi fuq il-lottijiet kollha fi tmiem il-perjodu tal-maturazzjoni. Il-produtturi jistabbilixxu huma stess l-għan, minn naħa, ta' konservazzjoni aħjar tal-karatteristiċi essenzjali tal-prodotti li kienu soġġetti għal maturazzjoni twila u li jeħtieġu ħakma tajba ta' għarfien, u min-naħa l-oħra, permezz ta' kontrolli mwettqa fir-reġjun tal-produzzjoni li jirrikjedu għarfien espert organolettiku partikolari, li jiggarantixxu u jissalvagwardjaw il-kwalità u l-ispeċifiċità tal-prodotti u, konsegwentement, ir-reputazzjoni tad-Denominazzjoni ta' Oriġini Protetta. jipproduċu jew jimportaw dawn is-sustanzi għal użi essenzjali fil-laboratorju u għal użi analitiċi fl-Unjoni Ewropea. L-impriżi huma mistiedna jinnutaw li l-ħruġ tar-Renju Unit tal-Gran Brittanja u l-Irlanda ta' Fuq ("ir-Renju Unit") mill-Unjoni Ewropea jista' jaffettwa jekk humiex se jiġu affettati fl-2021, u jekk iva, sa liema punt. Il-Ftehim dwar il-ħruġ jipprevedi perjodu ta' tranżizzjoni li tulu r-Regolament (KE) Nru 1005/2009 japplika fir-Renju Unit u għalih, f'konformità ma' dak il-Ftehim. Dak il-perjodu jintemm fil-31 ta' Diċembru 2020, dment li l-Kumitat Konġunt stabbilit bil-Ftehim dwar il-ħruġ, qabel l-1 ta' Lulju 2020, ma jadottax deċiżjoni unika li testendi l-perjodu ta' tranżizzjoni sa sena jew sentejn oħra. Wara tmiem il-perjodu ta' tranżizzjoni r-Regolament (KE) Nru 1005/2009 ma jibqax japplika għall-Gran Brittanja u fiha. Madankollu jibqa' japplika għall-Irlanda ta' Fuq u fiha f'konformità mal-Protokoll dwar ċerti disposizzjonijiet fir-rigward tar-Renju Unit tal-Gran Brittanja u l-Irlanda ta' Fuq li hu inkluż fil-Ftehim dwar il-ħruġ u fid-Dikjarazzjoni politika li tistabbilixxi l-qafas għar-relazzjoni futura bejn l-Unjoni Ewropea u r-Renju Unit. Il-produzzjoni u l-importazzjoni għal użi fil-laboratorju u għal użi analitiċi, L-importazzjoni għaċ-ċirkolazzjoni libera fl-Unjoni Ewropea għal użi kritiċi (aloni), L-importazzjoni għaċ-ċirkolazzjoni libera fl-Unjoni Ewropea għall-użu bħala materja prima, L-importazzjoni għaċ-ċirkolazzjoni libera fl-Unjoni Ewropea għal użi bħala aġenti tal-ipproċessar. Il-Kummissjoni talloka l-kwoti għal (a), (b), (c) u (d). Il-kwoti huma stabbiliti fuq il-bażi tal-applikazzjonijiet tal-kwoti u: skont l-Artikolu 16 tar-Regolament għall-każijiet (b), (c) u (d) ta' hawn fuq. Klassi 2.21. Ikliet ippreparati jirriżultax minn metodu ta' produzzjoni, ta' pproċessar jew ta' kompożizzjoni li jikkorrispondi għal prattika tradizzjonali għal dak il-prodott jew oġġett tal-ikel; huwiex manifatturat minn materja prima jew ingredjenti li kienu jintużaw tradizzjonalment. Il-"Berthoud" huwa dixx sħun individwali li tradizzjonalment l-ingredjent bażi tiegħu huwa l-ġobon DOP "Abondance" imdewweb. kienx jintuża tradizzjonalment sabiex jirreferi għall-prodott speċifiku; Il-"Berthoud" huwa riċetta tradizzjonali elaborata u li ngħatat dan l-isem fil-bidu tas-seklu 20. Oriġinarjament Berthoud kien kunjom komuni fiż-żona ta' Chablais (reġjun li jinsab fit-Tramuntana ta' Haute-Savoie). jidentifikax il-karattru tradizzjonali jew il-karattru speċifiku tal-prodott. Il-"Berthoud" huwa dixx sħun individwali li l-ingredjent bażi tiegħu huwa l-ġobon DOP "Abondance" imdewweb. Il-prodott jisserva f'dixx tal-forn, imsejjaħ "dixx tal-Berthoud", magħmul mill-porċellana. Il-konsistenza hija dik ta' ġobon imdewweb meta jkun jaħraq u l-qoxra li tifforma mas-sajran għandha lewn dehbi għal kannella. L-ispeċifità ta' "Berthoud" hija bbażata fuq karatteristiċi differenti: L-ingredjent bażi tar-riċetta il-ġobon "Abondance": ġobon tal-baqra mhux ipproċessat sħiħ, imsemmi għall-wied ta' Abondance u l-villaġġ tal-istess isem. Wara sekli ta' manifattura, l-"Abondance" huwa rikonoxxut bħala Denominazzjoni ta' Oriġini Protetta u, sal-lum il-ġurnata, huwa prodott biss fil-muntanji ta' Haute-Savoie. Il-pejst ippressat u nofsu msajjar tal-"Abondance" jagħti lill-"Berthoud" il-konsistenza ratba u lixxa meta jissajjar. L-ingredjenti speċifiċi oħrajn tar-riċetta il-"Vin de Savoie" jew "Savoie": Inbid abjad b'Denominazzjoni ta' Oriġini Protetta prodott fid-dipartimenti ta' Savoie u ta' Haute-Savoie fi Franza. il-"Madeira": inbid likur b'Denominazzjoni ta' Oriġini Protetta prodott fl-arċipelagu Portugiż ta' Madeira. il-"Porto": inbid likur, b'Denominazzjoni ta' Oriġini Protetta prodott fir-reġjun ta' Haut-Douro, il-Portugall. sinniet tat-tewm biex jindilek il-qiegħ tad-dixx tal-Berthoud bihom. noċemuskata: mal-preparazzjoni tista' tiżdied ponta noċemuskata. bżar Reċipjent individwali wieħed għal konsistenza partikolari Il-"Berthoud" jiġi servut f'reċipjent individwali. Fil-fatt, huwa platt li jrid jittiekel jaħraq u malajr, minħabba li l-konsistenza tvarja matul l-ikel u ssir dejjem aktar fibruża u elastika iktar ma jiksaħ id-dixx. Għalhekk, il-format individwali jippermetti li l-"Berthoud" jittiekel aktar malajr milli meta jiġi servit f'dixx kollettiv. Ingredjenti obbligatorji: Ġobon "Abondance" DPO (mingħajr il-qoxra): Minimu ta' 180 g "Madeira" jew "Porto" DPO: bejn 1 cl u 2 cl Tewm: biżżejjed sinniet tewm biex jindilku l-ġnub interni kollha tar-reċipjent. Bżar Noċemuskata ponta Minbarra l-ingredjenti msemmija hawn fuq, l-ebda ingredjent ieħor ma għandu jiżdied mal-preparazzjoni ta' "Berthoud". Jekk jiġu miżjuda ingredjenti oħra mar-riċetta, dawn għandhom jiġu servuti bħala akkumpanjament. Il-metodu ta' produzzjoni jikkorrispondi għar-riċetta tradizzjonali ta' "Berthoud". L-ewwel nett, idlek il-qiegħ tad-dixx tal-Berthoud bis-sinniet tat-tewm. Dan id-dixx irid ikun tal-porċellana u jkun relattivament oħxon sabiex iżomm is-sħana. Għandu jkollha dijametru ta' bejn 12 u 15-il cm u għoli bejn 2,5 u 4,5 cm, bi ħxuna tal-qiegħ ta' mill-inqas 0,7 cm. Dawn id-dimensjonijiet jippermettu l-omoġenizzazzjoni tal-kwantitajiet ta' "Abondance" użati u jagħtu lill-platt konsistenza ta' ġobon imdewweb u kremuż fil-qalba tiegħu, iggrilljat fil-wiċċ u jillimitaw it-telf tas-sħana. Il-qoxra tal-ġobon "Abondance" għandha titneħħa u l-ġobon imbagħad irid jitqatta' fi strixxi rqaq jew jiġi maħkuk (minimu ta' 180 g għal kull persuna) u jitqiegħed fid-dixx tal-"Berthoud". Imbagħad, ferrgħa l-"Vin de Savoie" u l-"Madeira" jew il-"Porto". Tista' tiżdied ukoll ponta noċemuskata skont il-gosti tal-kok. Fl-aħħar nett, jiżdied il-bżar u wara sajjar au gratin f'forn tradizzjonali bejn 180 u 200 grad, bejn 8 u 15-il minuta, biex tikseb ġobon imdewweb u qoxra dehbija. Il-platt jiġi servut immedjatament u ma jistax jissaħħan mill-ġdid. L-użu tal-forn bil-microwave huwa pprojbit. L-użu tal-ġobon "Abondance": biex żgur joħorġu l-aromi waqt it-tisjir l-"Abondance", wara t-tneħħija tal-qoxra, għandu jinqata' fi strixxi rqaq jew jiġi maħkuk. M'għandha qatt tintuża biċċa waħda fir-reċipjent. Il-ħin tat-tisjir: għall-kuntrarju ta' riċetti oħra bbażati fuq il-ġobon, il-ħin tat-tisjir ta' "Berthoud" huwa relattivament qasir, minn 8 sa 15-il minuta li huwa biżżejjed biex tinkiseb qoxra dehbija. Minbarra l-isem "Berthoud", kull operatur juri fuq il-menus tiegħu, fl-istess qasam viżwali, il-logo Ewropew STG. Il-kliem "Speċjalità Tradizzjonali Garantita" jew l-abbrevjazzjoni korrispondenti "STG" jistgħu jidhru wkoll fuq il-menus, qabel jew wara l-isem "Berthoud" mingħajr ebda referenza intermedja. Il-karattru tradizzjonali ta' "Berthoud" huwa bbażat fuq l-użu bħala l-ingredjent ewlieni (u dan il-ġobon biss) tal-ġobon "Abondance" (DPO mill-1996 'l hawn), kif ukoll l-inbid abjad, prodotti lokali mir-reġjun ta' Chablais (li jinsab fit-tramuntana ta' Haute-Savoie, ħdejn il-fruntiera Svizzera) għal mijiet ta' snin. Il-preżenza, id-disponibbiltà u l-fama ta' dawn il-prodotti fir-reġjun ta' oriġini ta' "Berthaud" jispjegaw l-użu tagħhom bħala ingredjenti fir-riċetta. Il-ġobon "Abondance" huwa l-ġobon emblematiku tar-reġjun (il-manifattura tiegħu bdiet fis-seklu 12). F'dak li għandu x'jaqsam mal-inbid abjad, dan it-tip ta' nbid ilu żmien twil jiġi prodott prinċipalment f'Chablias u llum il-ġurnata huwa kopert mid-denominazzjoni "Vin de Savoie". Barra minn hekk, ingredjenti aromatiċi oħra ilhom jintużaw għal mill-inqas 30 snin: Il-"Porto" jew il-"Madeira", it-tewm. Il-"Bertholoud" twieled fil-bidu tas-seklu 20, f'Cercle Républicain, bistro f'Concise (f'Thonon-les-Bains), li kien jappartjeni għall-familja Berthoud, oriġinarji tal-komun ta' Abondance, fil-wied ta' Abondance. Il-klijenti kienu jieklu platt magħmul minn ġobon "Abondance" imdewweb, bit-tewm u bl-inbid abjad, bil-bżar u n-noċemuskata, li sar magħruf bl-isem tal-familja "Berthoud" li kienet tħejjih. Ir-riċetta għal "Berthoud" hija ppreżentata fil-ktieb ta' Eugenie Julie, "Cuisine Savoyarde: recettes traditionnelles et modernes", Edizzjoni ATRA, p. 25-26, ipubblikat fl-1978, li juri li l-isem ilu jintuża għal aktar minn 40 sena. Il-"Berthoud" huwa msemmi f'ħafna strutturi tas-seklu XX, bħal pereżempju: Fi ktieb tal-assoċjazzjoni Franċiża tal-esperti tad-dieta "Recettes régionales et menus équilibrés", Edituri Solal, p. 13, ippubblikat fl-1997. Barra minn hekk, teżisti karta tal-imballaġġ tal-Fermiers Savoyards (użata mill-professjonisti sal-1985), li tiddeskrivi r-riċetti tal-"Fondue souyarde" tar-"Raclette" u tal-"Berthoud". Viżwalijew Ibbażata fuq id-Dokumenti Viżwalijew Ibbażata fuq id-Dokumenti L-assoċjazzjoni hija magħmula minn prodotturi tal-"Piave" u hija intitolata li tissottometti applikazzjoni għal emenda skont l-Artikolu 13(1) tad-Digriet Nru 12511 tal-Ministeru għall-Politika Agrikola, Alimentari u Forestali tal-14 ta' Ottubru 2013. ☐ Isem tal-prodott ☒ Deskrizzjoni tal-prodott ☐ Żona ġeografika ☐ Prova tal-oriġini ☒ Metodu tal-produzzjoni ☐ Oħrajn [għandu jiġi speċifikat] ☐ Emenda għall-Ispeċifikazzjoni tal-Prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. ☐ Emenda għall-Ispeċifikazzjoni tal-Prodott ta' DOP jew IĠP irreġistrata li għaliha ma ġiex ippubblikat Dokument Uniku (jew l-ekwivalenti) li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Il-karatteristiċi tal-ġobon ġew speċifikati aktar. L-emenda tikkonċerna l-aħħar paragrafu tal-Artikolu 2 (karatteristiċi tal-prodott) u l-aħħar paragrafu tal-punt 3.2 tad-Dokument Uniku. Il-formulazzjoni tal-kliem attwali: "Konsistenza u dehra: ikkaratterizzat minn nuqqas ta' toqob. Huwa abjad u lixx fil-varjetà Fresco iżda jsir isfar lewn it-tiben b'konsistenza aktar xotta, aktar granulari u li titfarrak aktar, bi tqarqiċ ħafif tipiku fil-varjetajiet Vecchio, Vecchio Selezione Oro u Vecchio Riserva." "Konsistenza u dehra: magħluqa, kumpatta, ta' lewn ċar u lixxa fil-varjetà Fresco iżda ta' kulur aktar skur b'konsistenza aktar xotta, aktar granulari u li titfarrak aktar ma l-ġobon jimmatura. Fit-tipi kollha, toqob żgħar okkażjonali u xi ftit irregolaritajiet (tqarqiċ) tal-ġobon jistgħu jiġu ttollerati iżda l-formazzjoni tat-toqob li tkun tidher u/jew riżultat tal-attività tal-batterji tal-aċidu propjoniku hija pprojbita." L-għan tal-emenda proposta huwa li tiddefinixxi l-profil sensorjali tad-DOP "Piave" b'mod aktar xieraq billi tinkludi terminoloġija li hija aktar adattata u rilevanti għas-settur tal-ħalib. Id-definizzjoni tal-kulur tal-ġobon aktar matur twessgħet minn sempliċement isfar lewn it-tiben biex jiġi rifless aħjar il-kulur aktar skur u varjabbli ta' dan il-ġobon. Dan minħabba ż-żmien tas-sena li jiġi prodott fih, li jiddependi wkoll mill-inwar fid-dieta tal-baqar. Fir-rigward tal-preżenza tat-toqob, qed jiġi mtenni li d-DOP "Piave" hija ġobon magħluq li jista' madankollu xi kultant ikollu toqob żgħar, ikkawżati minn mezzi mekkaniċi jew oħrajn, minn naħa minħabba d-diversi sistemi ta' ppressar u min-naħa l-oħra, minħabba l-preżenza ta' kolonji mhux iffullati ta' mikroorganiżmi li jipproduċu l-gass fil-kulturi starter naturali. Il-formazzjoni tat-toqob li jidhru ħafna, speċjalment minħabba l-attività tal-batterji tal-aċidu propjoniku għandha ovvjament tiġi evitata, peress li dan huwa sinjal ta' fermentazzjoni anormali u mhux ikkontrollata. It-tifsira tat-terminu "tqarqiċ" ġiet iċċarata wkoll. Dawn l-emendi huma meħtieġa minħabba li l-formulazzjoni tal-kliem preċedenti ma tipprovdi l-ebda flessibbiltà f'termini ta' verifika ta' dawn il-karatteristiċi u tista' twassal biex xi ġobon ma jiġix iċċertifikat bħala ġobon "Piave" minkejja li jkollu l-karatteristiċi meħtieġa. Il-paragrafu li jikkonċerna l-produzzjoni tal-materja prima fl-Artikolu 5 tal-Ispeċifikazzjoni tal-prodott u l-punt 3.3 tad-Dokument Uniku nkiteb mill-ġdid fir-rigward tar-razez tal-bhejjem tal-ifrat u d-dieta tal-baqar. Il-formulazzjoni tal-kliem attwali: "Il-ħalib kollu użat biex jiġi prodott il-ġobon "Piave" ġej miż-żona msemmija fl-Artikolu 3 ta' dan id-dokument, b'mill-anqas 80 % prodott minn razez tal-bhejjem tal-ifrat li huma tipiċi taż-żona ta' produzzjoni u li huma partikolarment b'saħħithom u adattati għal żoni muntanjużi, jiġifieri l-Brauna Italiana (Italian Brown), il-Pecata Rossa Italiana (Italian Red Pied) u l-Frisona Italiana (Italian Friesian)." "Il-ħalib kollu użat għall-produzzjoni tal-ġobon "Piave" ġej miż-żona msemmija fl-Artikolu 3 ta' dan id-dokument. Mill-anqas 80 % jiġi prodott minn razez tal-bhejjem tal-ifrat li huma tipiċi taż-żona tal-produzzjoni u li huma partikolarment b'saħħithom u adattati għal żoni muntanjużi, jiġifieri l-Bruna Italiana (Italian Brown), il-Pezzata Rossa Italiana (Italian Red Pied), il-Frisona Italiana (Italian Friesian), il-Grigio Alpina (Alpine Grey) u r-razez imħalltin tagħhom." L-għan tal-emenda mitluba huwa li terġa' tiddaħħal ir-razza lokali Alpine Grey, li fil-passat kienet ġiet abbandunata minħabba l-produttività aktar baxxa tagħha, iżda ġiet skoperta mill-ġdid f'dawn l-aħħar snin minħabba n-natura rustika u distinta tagħha u l-adattabbiltà tagħha għat-terren muntanjuż. Ir-razza Alpine Grey, li hija baqra ta' daqs medju, rustika u frugali, b'istint qawwi għal foraġġ għall-ikel anke f'mergħat inaċċessibbli, uriet li hija partikolarment adattata għall-isfruttament tar-riżorsi naturali taż-żona. L-għan doppju tal-Alpine Grey, li tintuża wkoll għall-produzzjoni tal-laħam, u l-adegwatezza partikolari tagħha għal terren muntanjuż, huma karatteristiċi li qed iħeġġu dejjem aktar l-introduzzjoni mill-ġdid ta' din ir-razza f'azjendi agrikoli fiż-żona muntanjuża tal-provinċja ta' Belluno. Il-ġobon magħmul bl-użu tal-ħalib mill-Alpine Grey jikkorrispondi kompletament mal-karatteristiċi tal-ġobon "Piave". Karatteristika oħra tat-trobbija tal-bhejjem tal-ifrat li hija tipika tal-muntanji u għalhekk taż-żona kollha tal-produzzjoni tal-ġobon "Piave" ġiet spjegata wkoll, jiġifieri l-inkroċjar frekwenti tar-razez tal-bhejjem tal-ifrat imsemmija qabel. Storikament, l-azjendi agrikoli fiż-żona muntanjuża, li mhumiex adattati b'mod speċjali għall-għażla ġenetika fil-mira, użaw il-wild normali tal-merħla. Il-formulazzjoni tal-kliem attwali: "Ir-razzjon ma jistax jinkludi l-għalf ipprojbit li ġej: għalf medikat industrijali; ħxejjex, frott u lift; urea, fosfat tal-urea, bjuret." "Ir-razzjon ma jistax jinkludi l-għalf li ġej: għalf medikat industrijali; ħxejjex friski, frott u lift, użati direttament; urea, fosfat tal-urea, bjuret." L-għan tal-emenda introdotta huwa li tagħmilha ċara li l-ħxejjex, il-frott u l-lift ikunu pprojbiti bħala għalf biss jekk jintużaw direttament fil-forma friska tagħhom, minħabba li l-kontenut ta' ndewwa tagħhom jista' jirriżulta f'fermentazzjoni mhux mixtieqa li tikkawża bidliet fil-profil sensorjali tal-ħalib. Madankollu, din il-problema ma tirriżultax jekk l-istess ikel jintuża fir-razzjon tal-baqar f'forma niexfa jew ikkonċentrata; għalhekk ma hemmx bżonn li tali għalf jiġi pprojbit fid-dieta tal-baqar. L-aġġettiv "ipprojbit" jirrepeti l-kunċett ta' "ma jistax jinkludi" u għalhekk tneħħa. Il-metodu tal-ġbir tal-ħalib ġie aġġornat. Il-formulazzjoni tal-kliem attwali: "Il-ħalib jinġabar minn żewġ jew erba' sessjonijiet ta' taħlib, b'massimu ta' 72 siegħa bejn l-ewwel sessjoni ta' taħlib u l-ipproċessar." "Il-ħalib jinġabar matul massimu ta' tlett ijiem konsekuttivi." L-għan tal-emenda huwa li titbiegħed mill-idea ta' żewġ jew erba' sessjonijiet ta' taħlib tradizzjonali, jiġifieri tnejn kuljum. Bl-introduzzjoni tat-taħlib awtomatizzat sar possibbli li jiżdied in-numru ta' sessjonijiet ta' taħlib konsekuttivi matul il-jum. Mil-lat xjentifiku, l-użu ta' sistemi ta' taħlib awtomatiċi ma jaffettwawx il-karatteristiċi tal-ħalib; b'mod partikolari, il-kompożizzjoni tiegħu hija statistikament komparabbli, f'termini ta' xaħmijiet u tal-kontenut ta' proteini, ma' dik tal-ħalib miksub permezz tat-taħlib tradizzjonali. Fil-fatt, l-użu ta' dawn is-sistemi robotiċi jtejjeb is-saħħa tal-baqar, minħabba li jelimina l-istress ikkawżat billi dawn jiġu maħluba darbtejn kuljum matul l-aħjar perjodi ta' treddigħ. Il-possibbiltà ta' taħlib ta' kwantitajiet kbar ta' ħalib aktar minn darbtejn kuljum għandha wkoll l-effett li d-driegħ u l-bżieżel jiġu soġġetti għal anqas stress, li tittejjeb il-kwalità mikrobijoloġika tal-ħalib u li titnaqqas l-okkorrenza tal-mastite. Barra minn hekk, hija ttejjeb il-karatteristiċi reoloġiċi tal-ħalib, li huma kejl tas-saħħa tal-baqtiet, jiġifieri kemm jirreaġixxu malajr għall-effett enzimatiku tat-tames u kif jirreżistu l-azzjoni mekkanika tal-"lira" użata biex tifridhom. Fir-rigward taż-żmien tal-ġbir/ipproċessar tal-ħalib, l-emenda hija dovuta għall-fatt li s-sistemi tat-taħlib u tar-refriġerazzjoni tal-lum u l-kundizzjonijiet tal-ħżin tal-ħalib fl-azjenda agrikola jiżguraw l-aqwa standards ta' iġjene tal-prodott u jżommu l-karatteristiċi tal-ħalib għal aktar jiem milli kienu jdumu fil-passat, li jfisser li ma għadux meħtieġ li jiġi ffissat limitu ta' żmien li jgħaddi bejn il-ġbir u l-ipproċessar; dan kollu huwa sostnut minn testijiet tal-ipproċessar u minn sejbiet mikrobijoloġiċi, li juru li l-ħalib huwa xieraq għall-ipproċessar għal aktar minn tlett ijiem wara l-ħlib. Din il-bidla għandha tissodisfa l-ħtiġijiet tal-bdiewa tal-bhejjem żgħar li spiss, b'mod partikolari matul ix-xitwa, ikollhom iħabbtu wiċċhom mal-kundizzjonijiet tat-toroq affettwati minn kundizzjonijiet tipiċi tat-temp fil-muntanji. Il-metodu tat-trattament bis-sħana sar konformi mal-possibbiltajiet tal-produzzjoni attwali. Il-formulazzjoni tal-kliem attwali: "Pasturizzazzjoni tal-ħalib f'temperatura ta' 72 °C +/– 2 °C għal 16-il sekonda li tikseb reazzjoni negattiva għal test tal-fosfatażi." "Trattament bis-sħana Il-ħalib użat għall-produzzjoni tal-ġobon tad-DOP "Piave" jista' jiġi pasturizzat." L-emenda għall-paragrafu hija ġustifikata mill-fatt li l-parametri tat-trattament jistgħu jvarjaw skont it-tip ta' sistema użata; għalhekk huwa meħtieġ li jkun hemm provvediment ukoll għal sistemi li jagħtu l-istess riżultat billi jiġu applikati durati u temperaturi differenti (eż. pastorizzaturi tubulari meta mqabbla ma' pastorizzaturi tal-pjanċa). Għalhekk, l-istadju tal-pasturizzazzjoni jibqa' l-istess, iżda, għar-raġunijiet imsemmija hawn fuq, mhuwa indikat l-ebda valur ta' referenza fiss, billi dawn inerenti fid-definizzjoni tal-pastorizzazzjoni nnifisha u huma rregolati minn leġiżlazzjoni speċifika. L-emenda tissodisfa wkoll ir-rekwiżiti ta' għadd ta' impriżi fiż-żona ta' Belluno, bħall-azjendi tal-muntanji jew l-imħaleb żgħar tal-muntanji, li ma għandhomx il-possibbiltà li jippastorizzaw il-ħalib. Din l-emenda se tippermetti l-użu tal-ħalib mhux ipproċessat skont it-tradizzjoni. Xi parametri teknoloġiċi tal-produzzjoni tal-ġobon ġew definiti aħjar. "Tisjir f'temperatura ta' bejn l-44 u s-47 °C u tħawwid-jitħalla joqgħod għal durata totali ta' bejn siegħa u nofs u sagħtejn" "Tisjir f'temperatura ta' bejn l-44 u s-47 °C" Din l-emenda se tippermetti li l-ħinijiet tal-ipproċessar jiġu adattati għat-tip ta' sistema użata. Id-diversi stadji jistgħu jvarjaw skont it-tip u l-kapaċità tar-reċipjenti. Għalhekk, matul is-snin, l-iffissar ta' tul ta' żmien minimu u massimu nstab li jillimita l-firxa ta' sistemi ta' produzzjoni li jistgħu jintużaw. It-tneħħija tal-kliem "tħawwid-jitħalla joqgħod" hija ġġustifikata minħabba li dan l-istadju huwa parti intrinsika mit-teknoloġija tal-produzzjoni għall-ġobon imsajjar u l-ispeċifikazzjoni tagħha mhijiex meħtieġa u sservi biss biex it-test isir aktar ikkumplikat. "It-tmelliħ jitwettaq bl-immersjoni fis-salmura għal minimu ta' 48 siegħa." "It-tmelliħ jitwettaq bl-immersjoni fis-salmura." Matul is-snin, instab li l-iffissar ta' durata minima għall-immersjoni fis-salmura huwa restrizzjoni li tillimita ħafna u li ma tippermettix li dan l-istadju jiġi adattat għal sitwazzjonijiet ta' produzzjoni differenti. Fil-fatt, il-metodi u t-tul ta' żmien tat-tmelliħ ivarjaw skont it-tipi differenti ta' salmura, li jvarjaw f'termini ta' volum, il-metodu taċ-ċirkolazzjoni tal-ilma, it-temperatura, il-metodu ta' immersjoni, il-proċeduri għat-tindif tas-salmura, eċċ.. Dawn id-differenzi jfissru gradi differenti ta' effikaċja f'termini tal-penetrazzjoni tal-melħ fil-ġobon; għalhekk tqies xieraq li d-durata minima għall-immersjoni fis-salmura titneħħa. It-tneħħija ta' din ir-restrizzjoni tissodisfa l-ħtiġijiet tal-produzzjoni tal-impriżi ż-żgħar li enfasizzaw il-limitazzjonijiet tagħha peress li ma għandhomx is-sistemi awtomatizzati jew il-persunal meħtieġ biex jiġġestixxu dan l-istadju b'mod strett. Madankollu, il-grad korrett ta' tmelliħ huwa ggarantit mill-profil sensorjali tad-DOP "Piave". Klassi 1.3. Ġobon Il-"Piave" huwa ġobon iebes, immaturat, ċilindriku u msajjar magħmul mill-ħalib tal-baqar. Il-ġobon jinbiegħ bit-tipi li ġejjin: Fresco [frisk]: immaturat għal aktar minn 20 jum u għal anqas minn 60 jum; dijametru 320 mm ± 20 mm; għoli tal-qoxra tal-ġenb 80 mm ± 20 mm; piż kg 6,8 kg ± 1 kg. Mezzano [medju]: immaturat għal aktar minn 60 jum u għal anqas minn 180 jum; dijametru 310 mm ± 20 mm; għoli tal-qoxra tal-ġenb 80 mm ± 20 mm; piż 6,6 kg ± 1 kg. Vecchio [immaturat]: immaturat għal aktar minn 6 xhur; dijametru 290 mm ± 20 mm; għoli tal-qoxra tal-ġenb 80 mm ± 20 mm; piż kg 6 kg ± 1 kg. Vecchio Selezione Oro [immaturat - selezzjoni tad-deheb]: immaturat għal aktar minn 12-il xahar; dijametru 280 mm ± 20 mm; għoli tal-qoxra tal-ġenb 75 mm ± 20 mm; piż kg 5,8 kg ± 1 kg. Vecchio Riserva [immaturat - riżerva]: immaturat għal aktar minn 18-il xahar; dijametru 275 mm ± 20 mm; għoli tal-qoxra tal-ġenb 70 mm ± 20 mm; piż kg 5,5 kg ± 1 kg. Il-ġobon "Piave" għandu l-karatteristiċi li ġejjin: Kontenut ta' xaħam: Fresco 33 % ± 4 %, Mezzano 34 % ± 4 %, Vecchio > 35 %. — Togħma: għall-ewwel ikollu togħma ħelwa u lattika, speċjalment fil-varjetà Fresco iżda tista' tintgħaraf ukoll fil-varjetà Mezzano; aktar ma l-ġobon jimmatura, it-togħma ssir iktar b'saħħitha u b'mod kostanti aktar intensa u b'palat qawwi sakemm issir kemxejn qawwija fil-ġobon aktar matur. — Qoxra: ovvja, ratba u ta' kulur ċar fil-varjetà Fresco iżda eħxen u aktar iebsa aktar ma l-ġobon jimmatura, issir iebsa u dejjem aktar skura u xxaqleb lejn l-okra fil-varjetajiet Vecchio, Vecchio Selzione Oro u Vecchio Riserva. — Konsistenza u dehra: magħluqa, kumpatta, safra ċara u lixxa fil-varjetà Fresco iżda b'lewn aktar skur b'konsistenza aktar xotta, granulari u li titfarrak aktar ma l-ġobon jimmatura. Fit-tipi kollha, jistgħu jiġu ttollerati toqob żgħar okkażjonali u irregolaritajiet żgħar (tqarqiċ) tal-ġobon iżda l-formazzjoni tat-toqob li jidhru ħafna u/jew minħabba l-attività tal-batterji tal-aċidu propjoniku hija pprojbita. Id-dieta tal-baqar tal-ħalib trid tkun konformi mar-rekwiżiti li ġejjin: mill-anqas 70 % tal-foraġġ u 50 % tal-materja niexfa jridu jiġu prodotti fiż-żona tal-produzzjoni indikata fil-punt 4, li tinsab kompletament f'żoni muntanjużi. Ir-razzjon ma jistax jinkludi l-għalf li ġej: għalf medikat industrijali; ħxejjex friski, frott u lift, użati direttament; urea, fosfat tal-urea, bjuret. Il-ħalib użat għall-produzzjoni tal-ġobon "Piave" jiġi esklussivament mill-provinċja ta' Belluno, b'mill-anqas 80 % prodott minn razez tal-bhejjem tal-ifrat li huma tipiċi taż-żona ta' produzzjoni, jiġifieri l-Brauna Italiana, il-Pezzata Rossa Italiana, il-Frisona Italiana, il-Grigio Alpina) u r-razez imħalltin tagħhom. Il-materja prima l-oħra użata tikkonforma wkoll mal-kriterji tar-rispett tat-tradizzjoni lokali. Tintuża kultura starter speċifika u starter tax-xorrox li jiġu prodotti lokalment mill-ħalib tal-provinċja ta' Belluno u mill-ipproċessar ta' kulturi li fihom kulturi li fihom is-seru u li jagħmlu parti minn razez indiġeni. L-aċidità tal-kultura starter hija ta' 10 °SH/50 ± 3. L-aċidità tal-istarter tax-xorrox hija ta' 27 °SH/50 ± 3. Il-proċess kollu tal-produzzjoni (il-produzzjoni tal-ħalib, it-titrazzjoni, it-trattament bis-sħana, l-introduzzjoni ta' kulturi, it-tibqit, it-tferrigħ/l-iffurmar, l-ippressar, l-ittimbrar, li l-ġobon jitħalla joqgħod qabel ma jimmatura, it-tmelliħ u l-maturazzjoni) irid iseħħ fiż-żona indikata fil-punt 4. L-isem tal-prodott ("Piave") jiġi ttimbrat b'mod vertikali fuq il-qoxra tal-ġenb kollha bil-kelma murija fid-direzzjoni opposta fuq linji alternati (għoli 70 mm ± 5 mm). Kull rota tal-ġobon trid tindika l-lott tal-produzzjoni li jippermetti li jiġu identifikati l-jum, ix-xahar u s-sena tal-produzzjoni. Il-kodiċi tal-lott irid jiġi ttimbrat fuq il-qoxra tal-ġenb jew fuq naħa waħda tar-rota. Titwaħħal tikketta fuq in-naħa l-oħra tar-rota, bil-kliem li ġej: "Piave" Denominazione D'Origine Protetta [Denominazzjoni ta' Oriġini Protetta]; marka jew isem kummerċjali tal-produttur. Iż-żona tal-produzzjoni tal-ġobon "Piave" hija magħmula mit-territorju tal-provinċja ta' Belluno. Il-provinċja ta' Belluno tinsab kompletament f'żona muntanjuża u l-fruntieri ġeografiċi tagħha huma karatterizzati minn meded ta' muntanji li jisseparaw it-territorju ta' Belluno mir-reġjun tal-Friuli-Venezia Giulia lejn il-Lvant, il-pjanura tal-Veneto tal-provinċji ta' Treviso u ta' Vicenza lejn in-Nofsinhar, Trentino Alto Adige lejn il-Punent u l-Awstrija lejn it-Tramuntana. Ix-xmara Piave tgħaddi mit-territorju mit-Tramuntana lejn in-Nofsinhar u x-Xlokk mis-sors tagħha fil-Monte Peralba f'Val Visdende fiż-żona ta' Comelico fl-aktar parti fit-Tramuntana tal-provinċja ta' Belluno. L-eżistenza u d-distribuzzjoni tal-meded ta' muntanji, speċifikament id-Dolomiti fil-Majjistral u l-għoljiet Alpini fix-Xlokk, flimkien max-xmara Piave, li kollha kemm hi tgħaddi miż-żona, joħolqu ambjent partikolari li huwa differenti minn dak taż-żoni biswitu, b'medja għolja ħafna ta' xita annwali u temperaturi medji annwali minimi li għandhom tendenza li jkunu aktar baxxi minn dawk taż-żoni ġirien. Dawn il-karatteristiċi ambjentali partikolari tat-temperatura u x-xita jippermettu l-iżvilupp ta' speċijiet tipiċi ta' veġetazzjoni fil-muntanji. Il-provinċja ta' Belluno tinsab fiż-żona tad-Dolomiti tal-Alpi Taljani u fiha żewġ parks importanti: il-Parco Nazionale delle Dolomiti Bellunesi [il-Park Nazzjonali tad-Dolomiti ta' Belluno] u l-Parco Naturale Regionale delle Dolomiti d'Ampezzo [il-Park Naturali Reġjonali tad-Dolomiti ta' Ampezzo]. It-territorju tal-provinċja ta' Belluno huwa kompletament muntanjuż. Minħabba n-nuqqas ta' żoni li jinsabu fil-baxx u bl-għoljiet u l-altitudni u l-pendil tat-terren, il-provinċja kollha hija kklassifikata bħala żona żvantaġġjata għall-biedja, iżda l-istess karatteristiċi jikkontribwixxu wkoll għall-adegwatezza tagħha għall-produzzjoni tal-ħalib u tal-ġobon. Il-provinċja ta' Belluno hija kkaratterizzata minn mergħat konsiderevoli li jammontaw għal madwar 13 000 ettaru, u ċ-ċifra li tirriżulta ta' 4,38 ettari għal kull annimal hija ferm ogħla mill-medja taż-żoni ġirien (0,67 ettari għal kull annimal). Il-ġobon "Piave" għandu l-karatteristiċi li ġejjin: profil tat-togħma distint waqt id-diversi stadji tal-maturazzjoni, ikkawżat minn proċessi ta' proteoliżi u lipoliżi li huma r-riżultat ikkombinat ta' żewġ tipi ta' kultura u mikroorganiżmi indiġeni; fermezza minħabba n-nuqqas ta' gassijiet ta' fermentazzjoni; riħa lattika aktar b'saħħitha fil-prodotti inqas maturi; togħma li bil-mod il-mod issir intensa u b'palat qawwi, u kemxejn qawwija f'varjetajiet li tħallew jimmaturaw għal żmien itwal, mingħajr ma qatt issir eċċessiva, li tfisser it-togħma unika, ibbilanċjata u li faċilment tintgħaraf tal-ġobon "Piave". Dawn il-karatteristiċi ta' kwalità huma marbuta ma' żewġ fatturi ewlenin: il-ħalib użat għall-produzzjoni, li huwa aktar kremuż u rikk fil-proteini mill-ħalib f'żoni oħra (anke f'partijiet oħra ta' Veneto). Il-ħalib użat għall-produzzjoni tal-ġobon "Piave" jiġi esklussivament mill-provinċja ta' Belluno u l-kontenut medju ta' xaħam (3,93 %) tiegħu u l-kontenut ta' proteini (3,35 %) huwa ogħla minn dak tal-ħalib prodott fi provinċji oħra tar-reġjun ta' Veneto (3,69 % għax-xaħam u 3,27 % għall-proteina) u ogħla wkoll mill-medja nazzjonali (3,7 % għax-xaħam u 3,28 % għall-proteina). il-mikroflora lattika tipika użata, li hija indiġena. Il-kulturi starter u tax-xorrox użati fil-produzzjoni tal-"Piave" jiġu prodotti lokalment mill-ħalib u mill-ipproċessar tas-seru li fih kulturi li jappartjenu għal razez indiġeni. Minħabba li jiġu riprodotti direttament fiż-żona, il-flora mikrobika prodotta minn dawn il-kulturi naturali tirrappreżenta tip ta' impronta mikrobijoloġika taż-żona ġeografika tal-produzzjoni. L-interazzjonijiet kumplessi li jseħħu bejn id-diversi organiżmi fihom jistgħu jitqiesu bħala wieħed mill-fatturi deċiżivi tal-kisba tal-karatteristiċi organolettiċi partikolari tal-ġobon "Piave". Il-karatteristiċi organolettiċi u nutrizzjonali tal-ġobon "Piave" huma dderivati mill-karatteristiċi ġeografiċi, ambjentali u ta' produzzjoni partikolari taż-żona muntanjuża fejn jiġi prodott. Il-karatteristiċi notevoli tal-ħalib użat għall-produzzjoni tal-"Piave", bil-kontenut ogħla ta' xaħam u proteini tiegħu, huma riżultat ta' trobbija f'żoni muntanjużi. Karatteristika taż-żoni muntanjużi b'mod ġenerali, iżda b'mod partikolari tal-provinċja ta' Belluno, hija l-indiċi ta' produzzjoni baxx tagħhom għall-ħalib. Il-produzzjoni tal-ħalib għal kull ettaru ta' żona permanenti għall-għalf/ragħa fil-provinċja ta' Belluno (anqas minn 10 litri meta mqabbla mal-medja ta' 272 litru għal kull ettaru ta' ragħa fi provinċji oħra) u l-produttività għal kull annimal (44 ettolitru fis-sena meta mqabbla mal-medja reġjonali ta' 57 ettolitru) huma ferm anqas miċ-ċifri medji f'żoni oħra. Il-livell tar-ragħa tal-annimali fil-provinċja ta' Belluno huwa ħafna anqas minn dak fiż-żoni u fil-provinċji ġirien. Kif indikat qabel, iż-żona tal-foraġġ/ragħa permanenti disponibbli għall-bhejjem tal-ifrat fiż-żona fejn jiġi prodott il-ġobon "Piave" (4,38 ettaru għal kull annimal) hija ferm ogħla miċ-ċifra għaż-żoni ġirien u l-medja reġjonali (0,67 ettaru għal kull annimal). Fattur addizzjonali huwa li l-kundizzjonijiet ambjentali, bħat-temperatura u x-xita medja, li jvarjaw b'mod sinifikanti miż-żoni tal-madwar, jippermettu l-iżvilupp ta' speċijiet tipiċi ta' veġetazzjoni tal-muntanji li jipprovdu komponenti aromatiċi partikolari għall-ħalib fil-provinċja ta' Belluno u b'hekk għall-ġobon "Piave". Dawn il-fatturi kollha – l-indiċijiet tal-produzzjoni baxxi tal-ħalib fiż-żona definita, iż-żona kbira disponibbli għar-ragħa u l-provvista abbundanti ta' għalf u speċijiet tipiċi ta' veġetazzjoni tal-muntanji għall-għalf tal-bhejjem tal-ifrat – jirriżultaw f'niċċa ekoloġika speċifika u joħolqu l-karatteristiċi partikolari li huma tipiċi tal-kwalità tal-ħalib prodott fil-provinċja ta' Belluno. Dawn il-kwalitajiet partikolari, flimkien mal-użu ta' żewġ kulturi prodotti lokalment (il-kultura starter u l-kultura tax-xorrox), huma l-fatturi deċiżivi li jagħtu lill-ġobon "Piave" l-karatteristiċi organolettiċi partikolari tiegħu. Il-produzzjoni tal-ġobon "Piave" għaddiet minn ġenerazzjoni għall-oħra fil-provinċja ta' Belluno. L-oriġini tiegħu tmur lura għal tmiem is-seklu 19 meta l-ewwel imħaleb li jduru kienu ġew stabbiliti f'żoni muntanjużi fl-Italja. L-ewwel prodotti kklassifikati bħala "Piave" – xmara ta' fama għal prodott ta' fama – imorru lura għall-1960; meta terz mill-10 tunnellati ta' ħalib kuljum fornut lill-kooperattiva fis-settur tal-ħalib Latteria Sociale Cooperativa della Vallata Feltrina twarrab għall-produzzjoni tal-ġobon "Piave" u "Fior di Latte". Il-ġobon "Piave" jieħu ismu mix-xmara tal-istess isem, li taqsam il-provinċja kollha ta' Belluno mit-Tramuntana għan-Nofsinhar u x-Xlokk. Illum il-ġurnata, il-prodott huwa magħruf u apprezzat ħafna mill-konsumaturi, tant li sa mis-snin 80 irċieva premjijiet importanti għall-karatteristiċi partikolari u tipiċi tiegħu, kemm fuq livell nazzjonali, fejn kiseb il-premju Spino d'Oro fl-1986, fl-1992 u fl-1994 fit-23, fis-26 u fis-27 fieri tal-ġobon Mostra delle Produzioni Casearie fi Thiene, u f'avvenimenti internazzjonali, bħall-Olimpjadi tal-Ġobon tal-Muntanji f'Verona fl-2005 meta rebaħ il-premju tat-togħma tal-Buonitalia għall-aqwa ġobon esportat, fil-Premjijiet Dinjija tal-Ġobon f'Dublin fejn rebaħ l-ewwel premju għal ġobon matur u fl-Esibizzjoni Dinjija tal-Ikel f'Moska fl-2007. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 billi żżur direttament il-paġna ewlenija tal-Ministeru għall-Politika Agrikola, Alimentari u Forestali (www.politicheagricole.it) u tikklikkja fuq "Qualità" (fin-naħa ta' fuq tal-lemin tal-iskrin), u mbagħad fuq "Prodotti DOP IĠP STG" (fuq in-naħa tax-xellug tal-iskrin) u fl-aħħar tagħfas fuq "Disciplinari di Produzione all'esame dell'UE".
Extracted from C_115_2020.html